CELEX: 
Language: et
Date: 2013-11-16 00:00:00
Title: 2013/622/EL: Euroopa Parlamendi otsus, 17. aprill 2013 , innovatiivsete ravimite ühise tehnoloogiaalgatuse rakendamise ühisettevõtte 2011. aasta eelarve täitmisele heakskiidu andmise kohta#Euroopa Parlamendi resolutsioon, 17. aprill 2013 , tähelepanekutega, mis on innovatiivsete ravimite ühise tehnoloogiaalgatuse rakendamise ühisettevõtte 2011. aasta eelarve täitmisele heakskiidu andmist käsitleva otsuse lahutamatu osa

16.11.2013   
            
            
               ET
            
            
               Euroopa Liidu Teataja
            
            
               L 308/357
            
         EUROOPA PARLAMENDI OTSUS,
   17. aprill 2013,
   innovatiivsete ravimite ühise tehnoloogiaalgatuse rakendamise ühisettevõtte 2011. aasta eelarve täitmisele heakskiidu andmise kohta
   (2013/622/EL)
   EUROOPA PARLAMENT,
   
               —
            
            
               võttes arvesse innovatiivsete ravimite ühise tehnoloogiaalgatuse rakendamise ühisettevõtte 2011. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet innovatiivsete ravimite ühise tehnoloogiaalgatuse rakendamise ühisettevõte eelarveaasta 2011 raamatupidamise aastaaruande kohta koos ühisettevõtte vastustega (1),
            
         
               —
            
            
               võttes arvesse nõukogu 12. veebruari 2013. aasta soovitust (05755/2013 – C7-0040/2013),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
            
         
               —
            
            
               võttes arvesse nõukogu 20. detsembri 2007. aasta määrust (EÜ) nr 73/2008, millega asutatakse ühisettevõte innovatiivsete ravimite ühise tehnoloogiaalgatuse rakendamiseks, (4) eriti selle artikli 11 lõiget 4,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit (A7-0088/2013),
            
         
               1.
            
            
               annab heakskiidu IMI ühisettevõtte tegevdirektori tegevusele ühisettevõtte 2011. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, IMI ühisettevõtte tegevdirektorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 6, 10.1.2013, lk 27.
   
      (2)  EÜT L 248, 16.9.2002, lk 1.
   
      (3)  ELT L 298, 26.10.2012, lk 1.
   
      (4)  ELT L 30, 4.2.2008, lk 38.
   
      (5)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      17. aprill 2013,
      tähelepanekutega, mis on innovatiivsete ravimite ühise tehnoloogiaalgatuse rakendamise ühisettevõtte 2011. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse innovatiivsete ravimite ühise tehnoloogiaalgatuse rakendamise ühisettevõtte 2011. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet innovatiivsete ravimite ühise tehnoloogiaalgatuse rakendamise ühisettevõtte eelarveaasta 2011 raamatupidamise aastaaruande kohta koos ühisettevõtte vastustega (1),
               
            
                  —
               
               
                  võttes arvesse nõukogu 12. veebruari 2013. aasta soovitust (05755/2013 – C7-0040/2013),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse Euroopa Parlamendi ja nõukogu 25. oktoobri 2012. aasta määrust (EL, Euratom) nr 966/2012 (mis käsitleb Euroopa Liidu üldeelarve suhtes kohaldatavaid finantseeskirju ning millega tunnistatakse kehtetuks nõukogu määrus (EÜ, Euratom) nr 1605/2002), (3) eriti selle artiklit 208,
               
            
                  —
               
               
                  võttes arvesse nõukogu 20. detsembri 2007. aasta määrust (EÜ) nr 73/2008, millega asutatakse ühisettevõte innovatiivsete ravimite ühise tehnoloogiaalgatuse rakendamiseks, (4) eriti selle artikli 11 lõiget 4,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (5) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit (A7-0088/2013),
               
            
                  A.
               
               
                  arvestades, et innovatiivsete ravimite ühise tehnoloogiaalgatuse rakendamise ühisettevõte (edaspidi „ühisettevõte”) asutati 2007. aasta detsembris kümneks aastaks, et märkimisväärselt parandada ravimite väljatöötamise protsessi tõhusust ja tulemuslikkust, ning pikaajalise eesmärgiga tagada Euroopa farmaatsiasektori suutlikkus toota efektiivsemaid ja ohutumaid innovatiivseid ravimeid;
               
            
                  B.
               
               
                  arvestades, et ühisettevõte alustas iseseisvalt tööd 16. novembril 2009;
               
            
                  C.
               
               
                  arvestades, et kontrollikoda märkis, et ta sai piisava kindluse ühisettevõtte 2011. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  D.
               
               
                  arvestades, et kontrollikoda on esitanud märkustega arvamuse ühisettevõtte raamatupidamise aastaaruande aluseks olevate tehingute seaduslikkuse ja korrektsuse kohta;
               
            
                  E.
               
               
                  arvestades, et liidu maksimaalne rahaline toetus ühisettevõttele kümne aasta jooksul ulatub 1 000 000 000 euroni, mis makstakse teadusuuringute seitsmenda raamprogrammi eelarvest;
               
            
         Eelarvehaldus ja finantsjuhtimine
      
      
                  1.
               
               
                  märgib murega, et juhatus võttis ühisettevõtte 2011. aasta eelarve ja rakenduskava vastu alles 4. aprillil 2011, tingituna ajast, mis kulus aasta rakenduskavva lülitatavate teadusalaste prioriteetide kindlaksmääramisele ja kokkuleppimisele; märgib, et seetõttu venis ka projektikonkursi käivitamine ning ühisettevõte oli sunnitud terve esimese kvartali jooksul kasutama maksete tegemiseks ajutiste kaheteistkümnendike eelarvereeglit;
               
            
                  2.
               
               
                  väljendab muret, et teadusuuringuteks ettenähtud kulukohustuste assigneeringute (159 000 000 eurot) kasutusmäär oli 66 % ning et kasutamine toimus üldise kulukohustuse alusel, mis hõlmas neljandat projektikonkurssi; väljendab taas muret eelarve madala täitmismäära pärast ja ka ühisettevõtte põhitegevuse pärast üldiselt; märgib, et halduseelarve kasutamata assigneeringute suur osakaal (44 %) näitab, et see ei põhinenud realistlikel prognoosidel; nõuab, et Euroopa Parlamendile esitataks nimetatud puuduste kohta põhjalik aruanne, mis sisaldaks konkreetseid ettepanekuid täitmismäära järkjärguliseks suurendamiseks ja vajalike rahaliste vahendite realistlikumaks hindamiseks;
               
            
                  3.
               
               
                  väljendab seetõttu muret, et eelarveaastal 2010 kasutamata jäänud kulukohustuste assigneeringud summas 117 000 000 eurot ja maksete assigneeringud summas 65 000 000 eurot kanti üle 2011. aastasse ning eelarveaastal 2011 kasutamata jäänud kulukohustuste assigneeringud summas 62 000 000 eurot ja maksete assigneeringud summas 11 000 000 eurot kanti üle 2012. aastasse; tunneb heameelt selle üle, et 2012. aastal olukorda parandati, sest kulukohustuste üldine täitmismäär oli 96 % ja maksete assigneeringute oma 97 %;
               
            
                  4.
               
               
                  väljendab muret asjaolu üle, et kontrollikoda lisas ühisettevõtte raamatupidamisaruannet käsitlevale aruandele märkustega arvamuse raamatupidamise aastaaruande aluseks olevate tehingute seaduslikkuse ja korrektsuse kohta, sest järelauditite põhjal oli veamäär 6,84 %; võtab teadmiseks, et ühisettevõte viis läbi järelauditid, mis hõlmasid 2,2 miljonit eurot (18,8 % ühisettevõtte heakskiidetud toetusest seoses esimese projektikonkursi väljamaksetaotlustega, mis ühisettevõte 2011. aasta juuniks kinnitanud oli); väljendab kahetsust, et ühisettevõtte enda metoodikat kasutavate esimeste auditite põhjal tuvastati veamäär 4,58 %, samas kui jääkvigade määr oli 3,72 %; loodab, et kontrollikoda ja ühisettevõte lepivad kokku auditimetoodikas, mis annab samade järelauditite osas samasuguseid tulemusi; rõhutab veel kord, et ühisettevõttel tuleb viivitamatult parandada eelkõige oma toetuste haldamist puudutavate eelkontrollide kvaliteeti; nõuab, et eelarve heakskiidu andmise eest vastutavat institutsiooni teavitataks ühisettevõtte järgmiste järelauditite tulemustest;
               
            
                  5.
               
               
                  nõuab seetõttu, et Euroopa Parlamendile esitataks põhjalik aruanne, mis sisaldaks konkreetseid ettepanekuid veamäära järkjärguliseks vähendamiseks;
               
            
         Projektikonkursid
      
      
                  6.
               
               
                  rõhutab asjaolu, et ühisettevõte korraldas 2008., 2009. ja 2010. aastal projektikonkursid, mille tulemusel oli 2011. aasta lõpuks toetuslepinguid sõlmitud summas 269 000 000 eurot, ning et 2012. aastal käivitati viies projektikonkurss soovitusliku liidupoolse toetusega 80 000 000 eurot; väljendab muret, et kui projektikonkursid jäävad praegusele tasemele, on tõenäoline, et olemasolevat liidu toetust ei kasutata täies mahus ära; palub ühisettevõttel kasutada maksimaalselt hästi ära vahendeid, mis on eraldatud innovatiivsete ravimite ühise tehnoloogiaalgatuse rakendamiseks;
               
            
                  7.
               
               
                  võtab teadmiseks vastuolud juhatuse otsuste ning eelarve haldamise ja finantsjuhtimise aruande vahel, nimelt asjaolu, et aruande peatüki 30-C2 „Teadusuuringute kava” (117 000 000 eurot) kogusumma on väiksem kui eelarverida B03000-C2 (141 000 000 eurot), mis kuulub mainitud peatüki alla; märgib lisaks sellele, et juhatuse 28. jaanuari 2011. aasta otsusega lubatakse kulukohustuste assigneeringuid üle viia vaid summas 115 000 000 eurot, kuid eelarve haldamise ja finantsjuhtimise aruandes on kajastatud 117 000 000 euro ülekandmine; palub ühisettevõttel tagada, et tegevdirektor võtaks nõuetekohaselt arvesse juhatuse otsuseid;
               
            
         Sisekontrollisüsteemid
      
      
                  8.
               
               
                  juhib tähelepanu asjaolule, et 2011. aastal võis kontrollikoja hinnangul täheldada sisekontrollisüsteemide puhul märgatavat edasiminekut; märgib aga, et tööd tuleb jätkata, et kindlaks määrata ja dokumenteerida eelarve koostamise ja raamatupidamisarvestuse kord ning vastavad kontrollimehhanismid, ja et 2011. aastal viidi läbi sisekontrollisüsteemi ametlik hindamine;
               
            
                  9.
               
               
                  võtab teadmiseks, et ühisettevõtte peaarvepidaja andis arvestussüsteemi valideerimisest aru 27. septembril 2012 ja juhtis tähelepanu olulistele puudustele, mis vajavad käsitlemist;
               
            
         Mitterahalise toetuse hindamine
      
      
                  10.
               
               
                  märgib kontrollikoja järeldustele tuginedes, et juhatus kiitis mitterahalise toetuse hindamise metoodika heaks 11. novembril 2011 ning et mitterahaline toetus kinnitatakse eelkontrolli ja järelauditite käigus, kuid et 2011. aastal ei teinud ühisettevõte ühtegi eelkontrolli ega järelauditit;
               
            
                  11.
               
               
                  tuletab meelde, et ühisettevõte loodi 2007. aasta detsembris ja hakkas iseseisvalt tööle 2009. aasta novembris; väljendab muret selle pärast, et mitterahalise toetuse hindamise metoodika, mis tuleb kindlaks määrata ühisettevõtte sise-eeskirjades ja menetlustes kooskõlas tema finantseeskirjadega, kiideti juhatuses heaks alles 11. novembril 2011; rõhutab asjaolu, et seetõttu ei saanud ühisettevõttes osalevad Euroopa Ravimitootjate Organisatsioonide Liidu (EFPIA) liikmed esitada esimese aruandeperioodi jooksul tekkinud kulude kohta toetuslepingutes nõutud aruandeid;
               
            
         Siseaudit ja komisjoni siseauditi talitus
      
      
                  12.
               
               
                  võtab teadmiseks, et 2011. aastal teostasid komisjoni siseauditi talitus ja ühisettevõtte siseauditi üksus riskihindamise ning 3. novembril 2011 kiitis juhatus heaks ajavahemiku 2012–2014 strateegilise auditikava;
               
            
                  13.
               
               
                  märgib, et ühisettevõtte finantseeskirju ei ole veel muudetud nii, et need sisaldaksid vastavat raammääruse sätet, kuid et juhatus võttis komisjoni siseauditi talituse ametijuhendi vastu 8. märtsil 2011;
               
            
                  14.
               
               
                  peab kahetsusväärseks, et kuigi ühisettevõte alustas iseseisvalt tööd 2009. aasta novembris, ei teinud ei komisjoni siseauditi talitus ega siseauditi juht kuni 2012. aasta märtsini ühtegi kindlust andvat siseauditit, ning et siseauditi juht on otseselt seotud olnud ühisettevõtte põhitegevuse (järelauditistrateegia elluviimine, peamiste tulemusnäitajate raamistik, mitterahalise toetuse eelkontrolli läbivaatamine) ja muude konsultatsioonialaste ülesannete täitmisega;
               
            
         Kontrollikoja auditeerimisõigused
      
      
                  15.
               
               
                  avaldab imestust, et toetuslepingu sätted ei kajasta kontrollikoja õigust auditeerida EFPIA ettevõtete mitterahalisi toetusi, ehkki need on kantud ühisettevõtte finantsaruannetesse ja ulatuvad innovatiivsete ravimite ühise tehnoloogiaalgatuse rakendamise ühisettevõte tegevusaja vältel hinnanguliselt1 000 000 000 euroni; märgib, et ühisettevõte auditeerib määruse (EÜ) nr 73/2008 artikli 12 lõigete 4 ja 5 kohaselt mitterahalisi osamakseid ja et ühisettevõte küsis komisjonilt nõu selle kohta, millised õigused on kontrollikojal EFPIA ettevõtete mitterahalisi sissemakseid auditeerida;
               
            
         Aasta tegevusaruanne
      
      
                  16.
               
               
                  rõhutab asjaolu, et tegevdirektori kinnitav avaldus väljastati 2012. aasta veebruaris ilma ühegi reservatsioonita, ehkki järelauditi strateegia ehk ühe peamise tegevuskulude kontrollimehhanismi kohta nappis teavet; märgib, et vastavalt ühisettevõtte põhikirjale ja finantseeskirjadele peab tegevdirektor koostama iga-aastase tegevusaruande, mis sisaldab kinnitust selle kohta, et aruandes sisalduv teave on õige ja õiglane, kui mõnes reservatsioonis ei kinnitata vastupidist;
               
            
         Muud haldusküsimused
      
      
                  17.
               
               
                  märgib, et 2011. aastal tegi ühisettevõte edusamme IT-turvalisuse menetluste formaliseerimisel; võtab teadmiseks, et talitluspidevuse kava ja avariitaasteplaani koostamist ei ole veel lõpule viidud;
               
            
                  18.
               
               
                  tunneb heameelt selle üle, et ühisettevõtte ja Belgia ametiasutuste vahel sõlmiti 3. veebruaril 2012 asukohaleping, milles käsitletakse tööruume, privileege ja immuniteete ning muud toetust;
               
            
         Muud küsimused
      
      
                  19.
               
               
                  kordab oma üleskutset kontrollikojale esitada mõistliku tähtaja jooksul Euroopa Parlamendile eriaruanne ühiste küsimuste kohta, mis tekivad ühisettevõtete eripära tõttu ja mida ühisettevõtted peaksid koos oma partneritega käsitlema, et tagada oma tegevuse lisandväärtus ja liidu teadusuuringute, tehnoloogiaarenduse ja tutvustamistegevuse programmide tulemuslik elluviimine; märgib ühtlasi, et samas aruandes tuleks esitada ka hinnang ühisettevõtete asutamise ja struktuuri tulemuslikkuse kohta.
               
            
         (1)  ELT C 6, 10.1.2013, lk 27.
      
         (2)  EÜT L 248, 16.9.2002, lk 1.
      
         (3)  ELT L 298, 26.10.2012, lk 1.
      
         (4)  ELT L 30, 4.2.2008, lk 38.
      
         (5)  EÜT L 357, 31.12.2002, lk 72.